ফুটবল কিংবদন্তী পিকে বন্দ্যোপাধ্যায়ের বাড়িতে পরিচারক খুন

ওয়েব ডেস্ক: ভারতীয় ফুটবল (Fotball) দলের প্রাক্তন অধিনায়ক ও কোচ পিকে বন্দ্যোপাধ্যায়ের (PK Banerjee) বাড়িতে খুন (Murder)! তাঁর মৃত্যুর পরে সল্টলেকের (Saltlake) ওই বাড়িতে দুই মেয়ে থাকতেন। রং খেলার দিন বাড়ির দুই পরিচারকের মধ্যে বচসা বাঁধে। তা থেকে খুন। পুলিশ সূত্রে জানা গিয়েছে, মদ খাওয়া নিয়ে ঝামেলার জেরা পরিচারক বরুণ ঘোষ আরেক পরিচারক গোপীনাথ মুহুরাকি এলোপাথাড়ি কুপিয়ে খুন করে। শুক্রবার রাতের ওই ঘটনায় অভিযুক্তকে শনিবার গ্রেফতার করেছে বিধাননগর দক্ষিণ থানার পুলিশ।

স্থানীয় ও পুলিশ সূত্রে খবর, সল্টলেকে জিডি ব্লকের ২৭৩ নম্বর বাড়িতে মদের আসর বসে। সেখানেই দুই পরিচারকের মধ্যে ঝামেলা হয়। ঝামেলা চলাকালীন বরুণ ঘোষ রান্নাঘর থেকে একটি ছুরি নিয়ে আসে। এলোপাথাড়ি কোপাতে থাকে গোপীনাথ মুহুরিকে। বিধাননগর মহকুমা হাসপাতালে নিয়ে যাওয়া হলে ডাক্তার তাঁকে মৃত বলে ঘোষণা করেন। এর পরে খবর যায় বিধাননগর দক্ষিণ থানার পুলিশের কাছে। পুলিশ ঘটনাস্থল থেকে বরুণকে গ্রেফতার করে। কী কারণে এই ঝামেলা তা খতিয়ে দেখছে পুলিশ। পিকে বন্দ্যোপাধ্যায়ের বাড়িতে ওই ঘটনায় এলাকায় চাঞ্চল্য ছড়িয়েছে। কিংবন্তী ফুটবলার পিকে বন্দ্যোপাধ্যায় পদ্মশ্রী, অর্জুন ছাড়াও খেলোয়াড় জীবনে অজস্র পুরস্কার পেয়েছেন।